ગુજરાતમાં નામશેષ થઇ ગયેલી કોંગ્રેસ પાર્ટીને ફરીથી બેઠી કરવા હવે પ્રદેશના આગેવાનોએ 'સંપ ત્યાં જંપ'ની રાહે આગળ વધવાનો નિર્ણય કર્યો છે. આ માટે શંકરસિંહ વાઘેલાએ અગાઉ રચેલા 'શક્તિદળ' જેવા સ્વૈચ્છિક સંગઠનની રચના કરવાનું નક્કી કરાયું છે. આ સંગઠનમાં યુવાશક્તિને સાંકળવામાં આવશે અને પ્રજાના પ્રશ્નો માટે આક્રમક લડત ચલાવાશે. ગુજરાત કોંગ્રેસના તમામ આગેવાનો મતભેદો અને મનભેદો ભૂલીને સંગઠનને મજબૂત બનાવવાનો નિર્ધાર કર્યો છે. પ્રથમ સ્વૈચ્છિક સંગઠનની સ્થાપના ટૂંક સમયમાં કરાશે. તેના માટે પ્રદેશના અગ્રણીઓ વચ્ચે શ્રેણીબદ્ધ બેઠકો યોજાઇ ચૂકી છે.